title: Ekstensiv iqtisodiy o’sishga - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 335
  Iqtisodiy o’sishning alohida tomonlarini tavsiflovchi ko’rsatkichlari ham mavjud
  bo’lib, ulardan asosiylari ishlab chiqaruvchi kuchlar rivojlanish darajasi, mehnat
  unumdorligining o’sishi va ish vaqtini tejash, shaxsiy daromad va foyda massasi,
  milliy iqtisodiyotning tarmoq tuzilishi kabilar hisoblanadi.
  Ishlab chiqaruvchi kuchlar darajasi quyidagi ko’rsatkichlar bilan tavsiflanadi:
  a) ishlab chiqarish vositalarining rivojlanganlik darajasi;
  b) xodimning malakasi va tayyorgarlik darajasi;
  d) ishlab chiqarishning moddiy va shaxsiy omili o’rtasidagi nisbat;
  e) mehnat taqsimoti, ishlab chiqarishning tashkil etilishi, ixtisoslashtirilishi va
  kooperatsiyasi.
  Iqtisodiy o’sishning jahon amaliyotida keng qo’llaniladigan boshqa ko’rsatkichi
  iqtisodiyotning tarmoq tuzilishi hisoblanadi. U tarmoqlar bo’yicha hisoblab chiqilgan
  YaIM ko’rsatkichi asosida tahlil qilinadi. Bunda iqtisodiyotning yirik sohalari, moddiy
  va nomoddiy ishlab chiqarish tarmoqlari o’rtasidagi nisbat ham o’rganiladi.